stanford-oval/wikipedia huggingface dataset:
ברבי: הרפתקאות בבית החלומות
הערות שוליים

↑  ג'ניפר וולפה, Mattel Announces Two New Animated ‘Barbie’ Series & TV Special, באתר Animation World Network,‏ 12 באוקטובר 2016
↑  עדכון על עליית הסדרה, עמוד האינסטגרם של ערוץ KidZ‏, 10 באפריל 2019
↑  ריק פורטר, Mattel Adds to Barbie Series Slate With ‘It Takes Two’ (Exclusive), באתר הוליווד ריפורטר, 1 בפברואר 2022
| ברבי |
| --- | --- | --- |
| סרטים | ברבי במפצח האגוזים (2001) • ברבי הנסיכה רפונזל (2002) • ברבי באגם הברבורים (2003) • ברבי הנסיכה ובת הכפר (2004) • ברבי בארץ הפיות (2005) • ברבי: פגסוס וקסם הסוס המעופף (2005) • ברבי מרמדיה: בת הים (2006) • יומני ברבי (2006) • ברבי ו-12 הנסיכות הרוקדות (2006) • ברבי: קסם הקשת בענן (2007) • ברבי נסיכת האי (2007) • ברבי מריפוסה וחברותיה פיות הפרפרים (2008) • ברבי וטירת היהלומים (2008) • ברבי במזמור חג המולד (2008) • ברבי אצבעונית (2009) • ברבי ושלושת המוסקטרים (2009) • ברבי בסיפור בת הים (2010) • ברבי: אגדת אופנה (2010) • ברבי: סוד הפיות (2011) • ברבי: בית הספר הקסום לנסיכות (2011) • ברבי: חג מולד מושלם (2011) • ברבי בת הים 2 (2012) • ברבי הנסיכה וכוכבת הפופ (2012) • ברבי בנעליה הורודות (2013) • ברבי מריפוסה ונסיכת הפיות (2013) • ברבי ואחיותיה באקדמיה לרכיבה (2013) • ברבי נסיכת הפנינה (2014) • ברבי והדלת הסודית (2014) • ברבי נסיכת הכוח (2015) • ברבי מלכת הרוקנרול (2015) • ברבי ציידת האוצרות (2015) • ברבי: יחידת הריגול (2016) • ברבי באור הכוכבים (2016) • ברבי ואחיותיה במרדף אחר הגורים (2016) • ברבי: גיבור משחקי וידאו (2017) • ברבי וקסם הדולפינים (2017) • ברבי: הרפתקת הנסיכה (2020) • ברבי וצ'לסי ויום ההולדת האבוד (2021) • ברבי: עיר גדולה, חלומות גדולים (2021) • ברבי: כוח בנות הים (2022) • ברבי: רוד טריפ אפי (2022) • ברבי: סקיפר והרפתקת השמרטפות הגדולה (2023) • ברבי וסטייסי להצלה (2024) • ברבי ותרזה: מתכון לידידות (עתידי) |  |
| סדרות טלוויזיה | ברבי בבית החלומות (2012–2015) • ברבי דרימטופיה (2016–2018) • ברבי: הרפתקאות בבית החלומות (2018–2020) • ברבי: הכי טוב בשתיים (2022) • ברבי: מגע של קסם (2023–2024) • תעלומות ברבי: מרדף הסוס הגדול (2024) |  |
| סרטים קצרים | ברבי ורוק מעולם אחר (1987) • ברבי ורוק בדרך חזרה (1987) |  |
| סרטי אנימציה אחרים | מייסין: ג'אמינג בג'מייקה (2004) • מייסין: כוכבת חדשה בהוליווד (2005) • צעצוע של סיפור בקיצור: חופשה בהוואי (2011) |  |
| משחקי מחשב | ברבי (1984) • ברבי (1991) • נערת משחק (1992) • דוגמנית על (1993) • חופשת הרפתקאות (1994) • ברבי מעצבת אופנה (1996) • אגדות קסומות: ברבי בתפקיד רפונזל (1997) • יוצרת סיפורי ברבי (1997) • ברבי מעצבת שיער (1997) • ברבי מעצבת ציפורניים (1998) • מועדון רכיבה ברבי (1998) • ברבי: מרוץ ורכיבה (1999) • ברבי סופר ספורט (1999) • בלשית ברבי (1998–2000) • ברבי בהרפתקאות הקסם ג'יני (2000) • ברבי בחופשת חוף (2001) • ברבי החוקרת (2001) • ברבי הסוכנת החשאית (2002) • ברבי והרפתקאות הסוס (2003) • ברבי בתצוגת אופנה (2008) |  |
| שונות | קן • Barbie Girl • ברבי – הבובה שכבשה את העולם • תרזה • ברבי (סרט לייב-אקשן) |  |
לודוביט רייס

לודוביט רייס (בהולנדית: Ludovit Reis; נולד ב-1 ביוני 2000 בהארלם שבהולנד) הוא כדורגלן הולנדי המשחק בעמדת הקשר בהמבורג מהבונדסליגה השנייה.
קריירת מועדונים > חרונינגן

רייס גדל במחלקת הנוער של הופדורפ, ובשנת 2015 הגיע למחלקת הנוער של חרונינגן מליגת העל ההולנדית. ב-21 בספטמבר 2017 ערך רייס את הופעת הבכורה שלו בקבוצה הראשונה של המועדון, כששיחק 59 דקות בניצחון 2–4 על הרקולס בגביע ההולנדי. ב-29 באוקטובר ערך רייס את הופעת הבכורה שלו בליגה, כששיחק 82 דקות בהפסד 1–2 לספרטה רוטרדם במסגרת המחזור העשירי. באותו משחק הבקיע רייס את שער הבכורה שלו במועדון. בסך הכל ערך רייס 16 הופעות ליגה והבקיע שער אחד בעונת 2017/2018, ובעונת 2018/2019 הוסיף 31 הופעות ליגה ושער אחד.
קריירת מועדונים > ברצלונה ב'

בקיץ 2019 חתם רייס בברצלונה מליגת העל הספרדית, והחל לשחק בברצלונה אתלטיק, קבוצת המילואים שלה, המשחקת בליגה הספרדית השלישית. ב-25 באוגוסט 2019 ערך רייס את הופעת הבכורה שלו בברצלונה ב', כששיחק 90 דקות בניצחון 1–2 על בדאלונה במסגרת המחזור הראשון בליגה. בעונת 2020/21 הושאל רייס לעונה אחת לאוסנבריק מהבונדסליגה השנייה. רייס סיים עם אוסנבריק במקום ה-16 המוביל למבחני הישרדות, שם הפסידה הקבוצה בצמד משחקים לאינגולשטאט 04, ונשרה אל הליגה הגרמנית השלישית.
קריירת מועדונים > המבורג

ביוני 2021 נמכר רייס להמבורג מהבונדסליגה השנייה, כשלברצלונה עומדות עדיין זכויות על 25 אחוזים מהרווחים על מכירה עתידית. רייס הבקיע חמישה שערי ליגה בעונת הבכורה שלו בהמבורג, 2021/22, שבעה שערי ליגה בעונת 2022/23, וחמישה שערי ליגה בעונת 2023/24, אך לא הצליח להעפיל עם המבורג לבונדסליגה.
קריירה בינלאומית

לרייס 7 הופעות במדי נבחרת הולנד עד גיל 19, וגם 15 הופעות במדי נבחרת הולנד בכדורגל עד גיל 21, אך הוא טרם זומן לנבחרת הולנד הבוגרת.
רנספורד-יבואה קניגסדרפר

רנספורד-יבואה קניגסדרפר (בגרמנית ובאנגלית: Ransford-Yeboah Königsdörffer; נולד ב-13 בספטמבר 2001 בברלין שבגרמניה) הוא כדורגלן גנאי-גרמני המשחק בעמדת החלוץ בקבוצת המבורג מהבונדסליגה השנייה ובנבחרת גאנה.
קריירת מועדונים

קניגסדרפר גדל במחלקות הנוער של הרטה ברלין ושל דינמו דרזדן. ב-20 בדצמבר 2019 ערך את הופעת הבכורה שלו בקבוצה הבוגרת של דינמו דרזדן, בהפסד 0–2 לנירנברג במסגרת המחזור ה-18 בליגה לעונת 2019/2020. בסך הכל ערך 69 הופעות ליגה במדי המועדון, בהן הבקיע 12 שערים.
ב-28 ביוני 2022 חתם קניגסדרפר על חוזה לארבע עונות בהמבורג מהבונדסליגה השנייה. ב-17 בדצמבר ערך את הופעת הבכורה שלו במועדון, בניצחון 0–2 על איינטרכט בראונשווייג במסגרת המחזור הראשון לעונת 2022/2023.
קריירה בינלאומית

קניגסדרפר שיחק בנבחרת גרמניה עד גיל 21, ובשנת 2022 בחר לייצג את גאנה. ב-27 בספטמבר 2022 ערך את הופעת הבכורה שלו בנבחרת גאנה, בניצחון 1-0 על נבחרת ניקרגואה במשחק ידידות.
נכלל בסגל נבחרת גאנה לטורניר גביע אפריקה לאומות 2023.
הערות שוליים

↑  Königsdörffer wechselt zum HSV: "Von unserem Weg überzeugt" באתר Kicker, ‏ 28 ביוני 2022 (בגרמנית)
↑  CAN 2023 : la liste du Ghana sans Partey ni un réfractaire ! באתר Afrik Foot, ‏ 1 בינואר 2024 (בצרפתית)
| נבחרת גאנה – גביע אפריקה לאומות 2023 |
| --- | --- | --- |
|  1 אופורי •  2 סיידו •  3 אודוי •  4 אופוקו •  5 שינדלר •  6 סליסו •  7 קניגסדרפר •  8 אשימרו •  9 ג'. איו •  10 א. איו •   11 בוכארי •  12 וולאקוט • 13 פנטסיל •  14 מנסה • 15 אווסו • 16 אטי-זיגי • 17 חמידו • 18 אמרטי • 19 ויליאמס • 20 קודוס • 21 עבדול סאמד • 22 למפטי • 23 ג'יקו • 24 נואמה • 25 סמניו • 26 באבא • 27 סווה • מאמן: יוטון |  1 אופורי •  2 סיידו •  3 אודוי •  4 אופוקו •  5 שינדלר •  6 סליסו •  7 קניגסדרפר •  8 אשימרו •  9 ג'. איו •  10 א. איו •   11 בוכארי •  12 וולאקוט • 13 פנטסיל •  14 מנסה • 15 אווסו • 16 אטי-זיגי • 17 חמידו • 18 אמרטי • 19 ויליאמס • 20 קודוס • 21 עבדול סאמד • 22 למפטי • 23 ג'יקו • 24 נואמה • 25 סמניו • 26 באבא • 27 סווה • מאמן: יוטון | גאנה |
The Pacific

| --- | --- |
פתיח הסדרה
פתיח הסדרה
 מבוסס על:  עם הזן הישן, קסדה ככרית 
 סוגה:  דרמה מלחמתית   מיני סדרה
 כותבים:  רוברט לקי, ג'ורג' פלקאנוס 
 בימוי:  קרל פרנקלין, טים וון פטון, ליאם אוחיון 
 שחקנים:  ג'יימס באדג' דייל   ג'ון סדה   ג'וזף מאזלו   איימון פארן   אנדרו ליס
 פרסים:  פרס אמי
 ארץ מקור:  ארצות הברית   בריטניה   אוסטרליה
 שפות:  אנגלית 
 מקום התרחשות:  הטריטוריה הצפונית, ויקטוריה, האוקיינוס השקט 
 מספר עונות:  1 
 מספר פרקים:  10 
 הפקה
 מפיקים בפועל:  סטיבן ספילברג   טום הנקס   גארי גוצ'מן
 חברת הפקה:  דרימוורקס 
 הפצה:  DreamWorks Television, הולו, HBO Max 
 צלמים:  סטיבן פ. וינדון 
 מוזיקה:  בלייק נילי, הנס צימר 
 אורך פרק:  כ-55 דקות
 שידור
 רשת שידור:  HBO 
 רשת שידור בישראל:  yes הטלוויזיה בלוויין
 תקופת שידור מקורית:  14 במרץ 2010 – 16 במאי 2010
 קישורים חיצוניים
 www.hbo.com/the-pacific/
 דף התוכנית ב-IMDb
 
The Pacific (בתרגום חופשי: אוקיינוס לא שקט) היא מיני סדרה בת 10 פרקים זוכת פרס אמי על מלחמת העולם השנייה, מבית HBO, שהופקה על ידי סטיבן ספילברג, טום הנקס וגארי גוצ'מן. הסדרה עלתה לשידור בארצות הברית ב-14 במרץ 2010.
הסדרה מתמקדת בחיילי חיל הנחתים האמריקני ובפרט בסיפוריהם של שלושה נחתים (יוג'ין סלדג', רוברט לאקי וג'ון בזילון) במהלך הקרבות באוקיינוס השקט.
תקציר

הפסיפיק מבוססת בעיקרה על ספר הזכרונות של יוג'ין סלדג' "עם הזן הישן בפלליו ואוקינאווה" (With the Old Breed: At Peleliu and Okinawa), ועל ספר הזכרונות של רוברט לאקי "קסדה ככרית" (Helmet for My Pillow). הסדרה מספרת את סיפורם של שניהם ושל נחת נוסף בשם ג'ון בזילון, הנלחמים נגד האימפריה היפנית.
הפקה

הסדרה הופקה על ידי סטיבן ספילברג, טום הנקס וגארי גוצ'מן בשיתוף עם HBO, Playtone, דרימוורקס ו-Seven Network.
הסדרה היא מעין סדרת המשך למיני-סדרה של שפילברג והנקס משנת 2001 – "אחים לנשק".
באפריל 2007 החל הליהוק לסדרה, שצולמה באוסטרליה וצילומיה הסתיימו בסוף חודש מאי 2008. נעימת הפתיחה נכתבה על ידי מלחין הסרטים הנס צימר והפסקול עצמו על ידי ג'ף זנלי ובלייק נילי.
תקציב

בתחילה הוערך הפרויקט בכ-100 מיליון דולר אך מאוחר יותר התברר כי תקציב הסדרה היה יותר מ-200 מיליון דולר. זוהי הפקת הטלוויזיה היקרה ביותר שצולמה באוסטרליה.
פרסים וביקורות

הפסיפיק התקבלה בהתלהבות גדולה של המבקרים בארצות הברית ובעולם וזכתה לדירוג של 8.8 ב־IMDb, ועם הצלחתה זכתה בפרסים רבים. הסדרה הייתה מועמדת ל-24 פרסי אמי, וזכתה בשמונה מהם, וביניהם זכתה בפרס אמי למיני סדרה הטובה ביותר. הסדרה גם הייתה מועמדת לפרס גלובוס הזהב אך לא זכתה (שלא כמו "אחים לנשק", אשר זכתה בפרס).
פרקים

פרק 1 (גוודלקנל/לאקי) – רוברט לאקי ודיוויזיית הנחתים הראשונה מגיעים לגוודלקנל ולוקחים חלק בקרב טנרו (במאי: טים ואן פאטן).
פרק 2 (בזילון) – ג'ון בזילון והחטיבה השביעית של הנחתים מגיעים לגוודלקנל על מנת לחזק את ההגנה סביב שדה התעופה הנדרסון במהלך הקרב על שדה הנדרסון (במאי: דייוויד נוטר).
פרק 3 (מלבורן) – דיוויזיית הנחתים הראשונה בגוודלקנל משוחררת למלבורן שבאוסטרליה. בזילון מקבל את מדליית הכבוד ונשלח חזרה הביתה כגיבור על מנת למכור איגרות מלחמה (במאי: ג'רמי פודסווה).
פרק 4 (גלוסטר/פובובו/בניקה) – יוג'ין סלדג' מתגייס לחיל הנחתים ומתחיל את אימוניו בזמן שלאקי ודיוויזיית הנחתים הראשונה נשלחים לכף גלוסטר על מנת להילחם ביפנים (במאי: גרהאם יוסט).
פרק 5 (נחיתה בפלליו) – סלדג' ולאקי מגיעים עם דיוויזיית הנחתים הראשונה לפלליו (במאי: קארל פרנקלין).
פרק 6 (שדה התעופה של פלליו) – הנחתים כובשים את שדה התעופה החיוני של פלליו. לאקי נפצע והוא מפונה (במאי: טוני טו).
פרק 7 (גבעות פלליו) – סלדג' ודיוויזיית הנחתים החמישית מתקדמים לעומק האי פלליו על מנת להתמודד מול היפנים (במאי: טים ואן פאטן).
פרק 8 (איוו ג'ימה) – בזילון מועבר לדיוויזיה החמישית ונהרג בקרב איוו ג'ימה (במאים: דייוויד נוטר וג'רמי פודסווה).
פרק 9 (אוקינאווה) – סלדג' ודיוויזיית הנחתים הראשונה נלחמים באוקינאווה (במאי: טים ואן פאטן).
פרק 10 (הביתה) – סלדג' ולאקי חוזרים הביתה אחרי כניעת היפנים (במאי: ג'רמי פודסווה).
ראו גם

אחים לנשק (סדרת טלוויזיה)
אדוני האוויר
מרצ'ין קמינסקי

מרצ'ין קמינסקי (בפולנית: Marcin Kamiński, נולד ב-15 בינואר 1992 בקונין שבפולין) הוא כדורגלן פולני המשחק בשאלקה 04 ובנבחרת פולין בעמדת הבלם.
קריירת מועדונים

קמינסקי שיחק כנער בלך פוזנאן, ובעונת 2009/10 החל לשחק בקבוצה הבוגרת של המועדון, ששיחקה אז בליגת העל הפולנית. בעונת הבכורה שלו בקבוצה הבוגרת, זכה קמינסקי עם לך פוזנאן באליפות, על אף שערך בשורותיה רק ארבע הופעות ליגה. בעונת 2010/11 לא שיחק קמינסקי כלל בליגה. החל מעונת 2011/12 קמינסקי החל לשחק בהרכב הקבוצה בקביעות. בעונה זו סיים עמה במקום הרביעי בליגה. בעונת 2012/13 קמינסקי הבקיע שלושה שערי ליגה וסיים עם הקבוצה במקום השני בליגה, אך בליגה האירופית הודח עם קבוצתו לאחר סיבוב המוקדמות השלישי על ידי א.י.ק סולנה. בעונת 2013/14 הודחו קמינסקי ולך פוזנאן מהליגה האירופית בסיבוב המוקדמות השני על ידי ז'לגיריס וילנה, ובליגת העל הפולנית סיימו שוב במקום השני, כשקמינסקי מבקיע שני שערי ליגה. בעונת 2014/15 הודחו קמינסקי ופוזנאן מהליגה האירופית שוב בשלב המוקדמות, והפעם על ידי שטיארנן. בסיום עונה זו, זכו לך פוזנאן וקמינסקי באליפות ליגת העל הפולנית. קמינסקי הבקיע שני שערים בעונה זו. ביולי 2015 ניצח קמינסקי עם פוזנאן במשחק הסופר קאפ הפולני את לגיה ורשה במשחק שהסתיים בתוצאה 1–3. קמינסקי הבקיע את השער השני לפוזנאן. בעונת 2015/16 הודחו פוזנאן וקמינסקי ממוקדמות ליגת האלופות על ידי פ.צ. בזל, והמשיכו אל הליגה האירופית, שם עברו את וידאוטון בשלב הפלייאוף האחרון, ונכנסו לשלב הבתים, בו סיימו במקום השלישי אחרי אותה פ.צ. בזל ופיורנטינה, והודחו מהמפעל. בליגה הפולנית, סיימו קמינסקי ופוזנאן במקום השביעי, כשקמינסקי תורם שער ליגה אחד.
בקיץ 2016, לאחר 11 שנים בלך פוזנאן, עזב קמינסקי את הקבוצה וחתם בשטוטגרט, שעונה קודם לכן נשרה אל הבונדסליגה השנייה. בעונת הבכורה שלו בקבוצה, 2016/17, קמינסקי הבקיע שער אחד ב-23 הופעות, וסייע לשטוטגרט לעלות בחזרה לבונדסליגה מהמקום הראשון. בעונת 2017/18 קמינסקי היה חלק מעונה מוצלחת של שטוטגרט, שסיימה במקום השביעי בבונדסליגה עם 36 ספיגות בלבד, שזו ההגנה השנייה בטיבה. קמינסקי לא שיחק בקביעות, אך שיתף פעולה בהגנה עם בנז'מן פבאר, הולגר באדשטובר, אנדראס בק ודניס אאוגו.
בקיץ 2018 הושאל קמינסקי לעונה לעולה החדשה לבונדסליגה, פורטונה דיסלדורף. קמינסקי רשם עונה טובה, בה ערך 27 הופעות וסיים עם קבוצתו במרכז הטבלה. בתום עונת ההשאלה, חזר קמינסקי לשטוטגרט, שבינתיים ירדה לבונדסליגה השנייה.
ב-27 במאי 2021 חתם על חוזה בשאקלה 04 מהבונדסליגה השנייה.
קריירה בינלאומית

בדצמבר 2011 ערך קמינסקי את הופעת הבכורה שלו במדי נבחרת פולין, בניצחון 0–1 על בוסניה במשחק ידידות. בשנת 2012 זומן לסגל הפולני ליורו 2012, אך לא שותף בטורניר זה כלל. פולין הודחה מיורו 2012 שנערך על אדמתה כבר בשלב הבתים עם שתי נקודות בלבד. בשנת 2018 קמינסקי נכלל בסגל הפולני המורחב למונדיאל 2018, והיה מיועד להחליף בסגל הפולני את קמיל גליק שנפצע, אך בסופו של דבר גליק היה כשיר למונדיאל, וקמינסקי נופה מהסגל הסופי.
תארים

עם לך פוזנאן:
אליפות ליגת העל הפולנית: 2009/10, 2014/15
הסופר קאפ הפולני: 2010, 2015
עם שטוטגרט:
אליפות הבונדסליגה השנייה: 2016/17
שומרי הגלקסיה (סדרת טלוויזיה)

| --- | --- |
 
לוגו הסדרה
 מבוסס על:  שומרי הגלקסיה
 סוגה:  אנימציה פעולה הרפתקאות מדע בדיוני גיבורי-על
 יוצרים:  דן אבנט 
 מדבבים:  ויל פרידל, טרוור דוול, ונסה מרשל, קווין מייקל ריצ'רדסון, דייוויד סובולוב, ג'ונתן אדמס, דייב פנויי, טום קני, אייזק סינגלטון ג'וניור
 מדבבים בעברית:  יואב זיסקרוט, ערן מור, הדר שחף-מעיין, אלון שר, גלעד קלטר, סער גביש, יורם יוספסברג, סער בדישי, רונה בקרמן
 ארץ מקור:  ארצות הברית ארצות הברית
 שפות:  אנגלית (דובב לשפות נוספות ובהן עברית)
 מספר עונות:  2
 מספר פרקים:  43 (+ 16 קצרים)
 הפקה
 מפיק:  סטן לי אריק רדומסקי קורט ליין סטפן ווקר מרטי איסנברג הריסון ווילקוקס סטיבן מלצ'ינג
 מפיקים בפועל:  אלן פיין דן בקלי ג'ו קווסדה ג'ף לוב
 חברת הפקה:  Marvel Television Marvel Animation
 הפצה:  Disney–ABC Domestic Television, נטפליקס, דיסני+ 
 מוזיקה:  מיכאל טברה 
 אורך פרק:  21-22 דקות
 שידור
 רשת שידור:  דיסני XD
 רשת שידור בישראל:  ערוץ דיסני ישראל
 תקופת שידור מקורית:  1 באוגוסט 2015 – 9 ביוני 2019
 תקופת שידור בישראל:  7 בפברואר 2016 – 17 באוקטובר 2019
 קישורים חיצוניים
 אתר הסדרה
 דף התוכנית ב-IMDb
 
שומרי הגלקסיה (באנגלית: Guardians of the Galaxy) היא סדרת אנימציה מבית מארוול קומיקס המשודרת בערוץ דיסני XD החל מ-1 באוגוסט 2015. הסדרה היא ספין אוף טלוויזיוני לסרט שומרי הגלקסיה, אשר ממשיכה את עלילותיו. המדבבים במקור הם: ויל פרידל, טרוור דוול, ונסה מרשל, קווין מייקל ריצ'רדסון ודייוויד סובולוב. בערוץ דיסני ישראל, הסדרה עלתה ב-7 בפברואר 2016.
לסדרה יש עונת קצרים הנקראת גם מקורות, אשר מספרת את סיפור מקורותם של סטאר-לורד, גאמורה, רוקט ראקון, דראקס וגרוט, עוד לפני שהתאחדו יחדם כשומרי הגלקסיה, ושודרה בארצות הברית החל מ-1 באוגוסט 2015 עד 29 באוגוסט 2015 ובישראל החל מ-7 בפברואר 2016 עד 18 בפברואר 2016.
העונה הראשונה שודרה לראשונה בארצות הברית החל מ-5 בספטמבר 2015 ובישראל החל מ-13 באפריל 2016. העונה הסתיימה ב-17 בדצמבר 2016 ובישראל ב-30 בינואר 2017.
לקראת העונה השנייה, שודרה 6 קצרים בארצות הברית החל מ-27 בפברואר 2017 עד ל-4 במרץ 2017.
ב-9 באוקטובר 2015 הסדרה חודשה לעונה שנייה. העונה עלתה לראשונה ב-11 במרץ 2017 והסתיימה ב-3 בדצמבר באותה השנה. בישראל לכבוד פתיחת העונה שודרו שני פרקי בכורה ב-17 ביוני 2018, העונה הסתיימה ב-28 בפברואר 2019.
הסדרה חודשה לעונה שלישית ואחרונה שעלתה לראשונה ב-18 במרץ 2018 והסתיימה ב-9 ביוני 2019. בישראל העונה עלתה לראשונה ב-7 באפריל 2019 והסתיימה ב-17 באוקטובר 2019.
הסדרה עלתה בדיסני+ עם השקתו בישראל ב-16 ביוני 2022.
מדבבים > אנגלית (מקור)

ויל פרידל - סטאר לורד
טרוור דוול - רוקט ראקון
ונסה מרשל - גאמורה
קווין מייקל ריצ'רדסון - גרוט
דייוויד סובולוב - דראקס המשמיד
ג'ונתן אדמס - רונאן המאשים
דייב פנויי - קוראת' הרודף
טום קני - האספן
אייזק סינגלטון ג'וניור - תאנוס
מדבבים > עברית

יואב זיסקרוט - סטאר לורד
ערן מור - רוקט ראקון
הדר שחף-מעיין - גאמורה
אלון שר - גרוט
יורם יוספסברג - דראקס המשמיד
גלעד קלטר - רונאן המאשים
סער גביש - סטאר-לורד הצעיר / גרוט הצעיר
סקירה כללית של הסדרה

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | קצרים 1 | 10 | 1 באוגוסט 2015 | 29 באוגוסט 2015 | 7 בפברואר 2016 | 18 בפברואר 2016 |
|  | 1 | 26 | 5 בספטמבר 2015 | 17 בדצמבר 2016 | 13 באפריל 2016 | 30 בינואר 2017 |
|  | קצרים 2 | 6 | 27 בפברואר 2017 | 4 במרץ 2017 | 30 במרץ 2018 | 5 באפריל 2018 |
|  | 2 | 26 | 11 במרץ 2017 | 3 בדצמבר 2017 | 17 ביוני 2018 | 28 בפברואר 2019 |
|  | 3 | 26 | 18 במרץ 2018 | 9 ביוני 2019 | 7 באפריל 2019 | 17 באוקטובר 2019 |
פרקים > קצרים 1

| מספר הפרק (בסדרה) | מספר הפרק (בעונה) | שם הפרק בעברית | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- |
| 1 | 1 | סטאר-לורד, חלק א' | 1 באוגוסט 2015 | 7 בפברואר 2016 |
| 2 | 1 | סטאר-לורד, חלק ב' | 1 באוגוסט 2015 | 8 בפברואר 2016 |
| 3 | 2 | גרוט, חלק א' | 8 באוגוסט 2015 | 9 בפברואר 2016 |
| 4 | 2 | גרוט, חלק ב' | 8 באוגוסט 2015 | 10 בפברואר 2016 |
| 5 | 3 | רוקט ראקון, חלק א' | 15 באוגוסט 2015 | 11 בפברואר 2016 |
| 6 | 3 | רוקט ראקון, חלק ב' | 15 באוגוסט 2015 | 14 בפברואר 2016 |
| 7 | 4 | דראקס, חלק א' | 22 באוגוסט 2015 | 15 בפברואר 2016 |
| 8 | 4 | דראקס, חלק ב' | 22 באוגוסט 2015 | 16 בפברואר 2016 |
| 9 | 5 | גאמורה, חלק א' | 29 באוגוסט 2015 | 17 בפברואר 2016 |
| 10 | 5 | גאמורה, חלק ב' | 29 באוגוסט 2015 | 18 בפברואר 2016 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק בעברית | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- |
| 1 | 1 | בדרך לראשומקום | 5 בספטמבר 2015 | 13 באפריל 2016 |
| 2 | 2 | ראשומקום לברוח | 26 בספטמבר 2015 | 14 באפריל 2016 |
| 3 | 3 | אחד ממליון | 3 באוקטובר 2015 | 15 באפריל 2016 |
| 4 | 4 | קח ת'מילאנו וברח | 10 באוקטובר 2015 | 17 באפריל 2016 |
| 5 | 5 | כאבי גדילה | 17 באוקטובר 2015 | 18 באפריל 2016 |
| 6 | 6 | סמויים | 24 באוקטובר 2015 | 19 באפריל 2016 |
| 7 | 7 | הבוגדת | 7 בנובמבר 2015 | 20 באפריל 2016 |
| 8 | 8 | תופסים טרמפ | 14 בנובמבר 2015 | 21 באפריל 2016 |
| 9 | 9 | אנחנו משפחה | 21 בנובמבר 2015 | 22 באפריל 2016 |
| 10 | 10 | זריחת הירח השובב | 28 בנובמבר 2015 | 4 בדצמבר 2016 |
| 11 | 11 | בוקרים בחלל | 21 בפברואר 2016 | 5 בדצמבר 2016 |
| 12 | 12 | הגביש הכחול | 28 בפברואר 2016 | 6 בדצמבר 2016 |
| 13 | 13 | שריון מתכת בינינו | 6 במרץ 2016 | 7 בדצמבר 2016 |
| 14 | 14 | אל תפסיק להאמין | 13 במרץ 2016 | 8 בדצמבר 2016 |
| 15 | 15 | תאונות עלולות להתרחש | 20 במרץ 2016 | 26 בדצמבר 2016 |
| 16 | 16 | אנחנו עץ העולמות | 27 במרץ 2016 | 27 בדצמבר 2016 |
| 17 | 17 | לטוס בעקבות האהבה | 3 באפריל 2016 | 28 בדצמבר 2016 |
| 18 | 18 | מלחמת אסגארד, חלק ראשון | 10 באפריל 2016 | 29 בדצמבר 2016 |
| 19 | 19 | מלחמת אסגארד, חלק שני, תצילו אותי | 17 באפריל 2016 | 30 בדצמבר 2016 |
| 20 | 20 | שועלה במנוסה | 26 ביוני 2016 | 22 בינואר 2017 |
| 21 | 21 | יחסים על-אנושיים | 3 ביולי 2016 | 23 בינואר 2017 |
| 22 | 22 | ברוך שובך | 10 ביולי 2016 | 24 בינואר 2017 |
| 23 | 23 | שנים רבות חיפשתי | 17 ביולי 2016 | 25 בינואר 2017 |
| 24 | 24 | והארץ תרעד | 24 ביולי 2016 | 26 בינואר 2017 |
| 25 | 25 | שומרים בכאילו | 2 באוקטובר 2016 | 29 בינואר 2017 |
| 26 | 26 | חג מולד בחלל | 17 בדצמבר 2016 | 30 בינואר 2017 |
פרקים > קצרים 2

| מספר הפרק (בסדרה) | מספר הפרק (בעונה) | שם הפרק בעברית | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- |
| 11 | 1 | אוספים את החלקים | 27 בפברואר 2017 | 30 במרץ 2018 |
| 12 | 2 | סטאר לורד נגד מודוק | 28 בפברואר 2017 | 2 באפריל 2018 |
| 13 | 3 | דרקס תוקף | 1 במרץ 2017 | 3 באפריל 2018 |
| 14 | 4 | רוקט! גרוט! היצור האנושי! | 2 במרץ 2017 | 4 באפריל 2018 |
| 15 | 5 | גאמורה תוקפת | 3 במרץ 2017 | 5 באפריל 2018 |
| 16 | 6 | השומרים מתאחדים | 4 במרץ 2017 | 5 באפריל 2018 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק בעברית | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- |
| 27 | 1 | להישאר בחיים | 11 במרץ 2017 | 17 ביוני 2018 |
| 28 | 2 | האבולוציה שולטת | 11 במרץ 2017 | 17 ביוני 2018 |
| 29 | 3 | לאסוף את השברים | 18 במרץ 2017 | 18 ביוני 2018 |
| 30 | 4 | עיניים משקרות | 25 במרץ 2017 | 20 ביוני 2018 |
| 31 | 5 | ציפור חופשיה | 8 באפריל 2017 | 20 ביוני 2018 |
| 32 | 6 | בנות רק רוצות לעשות כיף | 15 באפריל 2017 | 21 ביוני 2018 |
| 33 | 7 | אישה עם קסדה שחורה | 15 באפריל 2017 | 1 ביולי 2018 |
| 34 | 8 | המקום הנכון, העיתוי קצת פחות | 15 באפריל 2017 | 2 ביולי 2018 |
| 35 | 9 | אני ואתה וכלב ששמו קוסמו | 15 באפריל 2017 | 3 ביולי 2018 |
| 36 | 10 | לא יכול להפסיק לחשוב עליו | 15 באפריל 2017 | 4 ביולי 2018 |
| 37 | 11 | לנדנד תינוק | 6 במאי 2017 | 5 ביולי 2018 |
| 38 | 12 | מלחמת הסימביוטים, חלק ראשון: עולם פראי | 6 במאי 2017 | 6 בינואר 2019 |
| 39 | 13 | מלחמת הסימביוטים, חלק שני: אני אשרוד | 6 במאי 2017 | 7 בינואר 2019 |
| 40 | 14 | מלחמת הסימביוטים, חלק שלישי: נתיב הרעם | 8 ביולי 2017 | 8 בינואר 2019 |
| 41 | 15 | שחור על שחור | 8 ביולי 2017 | 9 בינואר 2019 |
| 42 | 16 | אבירים בקסדות שחורות | 8 ביולי 2017 | 10 בינואר 2019 |
| 43 | 17 | נובה ואני, נובה ואתה | 8 ביולי 2017 | 10 בפברואר 2019 |
| 44 | 18 | מר רובוטו | 8 ביולי 2017 | 11 בפברואר 2019 |
| 45 | 19 | המשמיד | 6 באוגוסט 2017 | 12 בפברואר 2019 |
| 46 | 20 | לא תמיד תקבל את מה שאתה רוצה | 6 באוגוסט 2017 | 13 בפברואר 2019 |
| 47 | 21 | ראיתי את כל האנשים הטובים | 29 באוקטובר 2017 | 14 בפברואר 2019 |
| 48 | 22 | עוד אחד מת | 29 באוקטובר 2017 | 24 בפברואר 2019 |
| 49 | 23 | זה מסובך | 5 בנובמבר 2017 | 25 בפברואר 2019 |
| 50 | 24 | אתה לא טוב | 12 בנובמבר 2017 | 26 בפברואר 2019 |
| 51 | 25 | מאחורי עיניי הזהב | 12 בנובמבר 2017 | 27 בפברואר 2019 |
| 52 | 26 | בן חסר מזל | 3 בדצמבר 2017 | 28 בפברואר 2019 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק בעברית | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- |
| 53 | 1 | המשימה: לברוח | 18 במרץ 2018 | 21 באפריל 2019 |
| 54 | 2 | בחזרה לגרוב של ניו יורק | 18 במרץ 2018 | 22 באפריל 2019 |
| 55 | 3 | קטל-על | 25 במרץ 2018 | 23 באפריל 2019 |
| 56 | 4 | נלחמתי נגד החוק | 1 באפריל 2018 | 24 באפריל 2019 |
| 57 | 5 | טיטאן | 1 באפריל 2018 | 25 באפריל 2019 |
| 58 | 6 | כסף משנה הכול | 8 באפריל 2018 | 8 במאי 2019 |
| 59 | 7 | אחיות למען עצמן | 8 באפריל 2018 | 4 באוגוסט 2019 |
| 60 | 8 | אנחנו האלופים | 15 באפריל 2018 | 5 באוגוסט 2019 |
| 61 | 9 | תהילה | 15 באפריל 2018 | 6 באוגוסט 2019 |
| 62 | 10 | מאושרים יחד | 22 באפריל 2018 | 7 באוגוסט 2019 |
| 63 | 11 | חייבים להסתלק מכאן | 22 באפריל 2018 | 8 באוגוסט 2019 |
| 64 | 12 | לרוץ סחור סחור | 29 באפריל 2018 | 1 בספטמבר 2019 |
| 65 | 13 | אני לא הרכוש שלך | 29 באפריל 2018 | 2 בספטמבר 2019 |
| 66 | 14 | המערבולת השחורה, חלק ראשון | 5 במאי 2019 | 3 בספטמבר 2019 |
| 67 | 15 | המערבולת השחורה, חלק שני | 5 במאי 2019 | 4 בספטמבר 2019 |
| 68 | 16 | המערבולת השחורה, חלק שלישי | 12 במאי 2019 | 5 בספטמבר 2019 |
| 69 | 17 | המערבולת השחורה, חלק רביעי | 12 במאי 2019 | 6 בספטמבר 2019 |
| 70 | 18 | תאשימו את הבוס של נובה | 19 במאי 2019 | 29 בספטמבר 2019 |
| 71 | 19 | האני האמיתי | 19 במאי 2019 | 30 בספטמבר 2019 |
| 72 | 20 | פרנואיד | 26 במאי 2019 | 1 באוקטובר 2019 |
| 73 | 21 | דורסים בשערי העיר | 26 במאי 2019 | 13 באוקטובר 2019 |
| 74 | 22 | מחכים לגיבור | 2 ביוני 2019 | 14 באוקטובר 2019 |
| 75 | 23 | עם קצת עזרה מחברים | 2 ביוני 2019 | 15 באוקטובר 2019 |
| 76 | 24 | לא קל לשבור דברים | 9 ביוני 2019 | 16 באוקטובר 2019 |
| 77 | 25 | מלכה קטלנית | 9 ביוני 2019 | 17 באוקטובר 2019 |
| 78 | 26 | רק ניצחון אחד | 9 ביוני 2019 | 18 באוקטובר 2019 |
הערות שוליים

↑  כייף באפריל בערוצי דיסני לילדים! באתר הורים וילדים
↑  דיסני XD מחדשת את 'שומרי הגלקסיה' באתר מארוול קומיקס
לבין אוזטונאלי

לבין מטה אוזטונאלי (בטורקית: Levin Mete Öztunalı, נולד ב-15 במרץ 1996 בהמבורג שבגרמניה) הוא כדורגלן גרמני ממוצא טורקי המשחק בעמדת הקשר בהמבורג מהבונדסליגה השנייה.